Obavijest o održavanju međunarodne biciklističke utrke CRO Race

Međunarodna biciklistička utrka CRO Race će se održati od 22. do 27. rujna 2026. godine.
Druga etapa utrke na rasporedu je u srijedu, 23. rujna 2026. sa startom u Biogradu na Moru i ciljem u Novalji. 
Ovim  putem vas obavještavamo kako će biciklistička karavana proći područjem naše jedinice lokalne samouprave na navedeni dan. Za vrijeme utrke bit će na snazi privremena prometna regulacija pa pozivamo sve sudionike u prometu koji se nađu na pravcu održavanja biciklističke utrke da postupaju po uputama i zapovijedima policije i drugih osoba u organizaciji, odnosno da uspore i zaustave vozila do prolaska biciklista. Privremeno zatvaranje trasa utrke za sve etape uneseno je u online sustav Waze (www.waze.com) kojega preuzimaju sve ključne aplikacije (Google Maps, Apple Maps i dr.). Svi sudionici u prometu bit će na taj način preusmjereni na prohodne dionice čime će se izbjeći veća čekanja i osigurati neometano prometovanje.
U prethodnim izdanjima utrke velik je broj građana, a posebno djece iz vrtića i škola, pratio događaj uz trasu te time stvorio prekrasnu atmosferu i sliku koja je poslana u svijet. 
 Obavještavamo zainteresirane  građane, udruge, vrtići, škole i sportska društva, da se pridruže, pozdrave bicikliste i doprinesu stvaranju dojmljivog ozračja. Na taj način utrka ne bi bila samo sportski događaj, već i prilika da zajednički pokažemo gostoljubivost, ljepotu naše zemlje i posebnosti našeg grada. Stoga srdačno pozivamo sve da se odazovete i podržite bicikliste uz trasu utrke.

